Tervezési szerződés
a TOP_PLUSZ-6.2.1-23-EG1-2025-00002 azonosítószámú projekt keretében

Amely létrejött egyrészről
EVAT Egri Vagyonkezelő és Távfűtő Zártkörűen Működő Részvénytársaság  (székhely: 3300 Eger, Zalár J. u. 1-3., képviseli: Dr. Bánhidy Péter, vezérigazgató, adószám: 10592803-2-10, cégjegyzékszám: 10-10-020014) mint megrendelő, a továbbiakban Megrendelő, 

másrészről
…………………………………………. (székhely: ……………………………………….., , képviseli: …………………………………., adószám: …………………………., cégjegyzékszám: ……………………………, ) mint tervező, a továbbiakban Tervező,

Megrendelő és Tervező a továbbiakban együttesen Felek (továbbiakban: Felek) között alulírott helyen és időpontban az alábbi feltételekkel:

1./ Előzmények:
Felek előtt ismert, hogy Eger Megyei Jogú Város Önkormányzata vezette konzorcium a Terület- és Településfejlesztési Operatív Program Plusz keretében megvalósuló Fenntartható versenyképes városfejlesztés című, TOP_PLUSZ-6.2.1-23-EG1 kódszámú konstrukcióhoz „Piactér felújítása Egerben” elnevezéssel támogatásra irányuló igényt (pályázatot) nyújtott be, amely pozitív támogatói döntéssel és hatályba lépett támogatási szerződéssel rendelkezik.
A projekt összköltsége nettó 599.999.932 Ft.
A projekt megvalósításának tervezett időtartama a Támogatási szerződés megkötésétől számított 36 hónap.

Figyelemmel a 2021-2027 programozási időszakban az egyes európai uniós alapokból származó támogatások felhasználásának rendjéről szóló 256/2021. (V.18.) kormányrendeletben foglaltakra, valamint pályázatok vonatkozásában a piaci ár igazolására szolgáló Elszámolási útmutatóra, Általános szerződési feltételekre, pályázati felhívásra, valamint az állami építési beruházások rendjéről szóló 2023. évi LXIX. törvény (továbbiakban: Ábtv.) 35. § (3) bekezdésére is – a jelen projekt keretében megbízott közbeszerzési szakértő által kiadott szakvéleményre is tekintettel - Megrendelő a tárgyi szolgáltatás megrendelése vonatkozásában folytatott le eljárást, melynek eredményeképpen került sor a nyertes ajánlattevő kiválasztására és jelen Tervezési szerződés megkötésére.

2./ A szerződés tárgya:
2.1. Jelen szerződés alapján Megrendelő megrendeli, Tervező kötelezettséget vállal a TOP_PLUSZ-6.2.1-23-EG1-2025-00002 azonosítószámú projekt keretében felmerülő tervezési feladatok teljeskörű ellátására, a jelen Szerződés 1. számú mellékletében, valamint az Ajánlatkérésben részletesen körülírt tervek és kapcsolódó dokumentációk elkészítésére, leszállítására, tervezői művezetés nyújtására, a projekthez kapcsolódó generáltervezési feladatok teljeskörű ellátására. A Tervező által vállalt tervezési tevékenység része a valamennyi szakágra kiterjedő generáltervezés.
2.2. Tervező kijelenti, hogy a jelen szerződés szerinti tervezési feladatellátást az Ajánlatkérés, a Tervezési szerződés, valamint - arra is figyelemmel, hogy a tárgyi TOP Plusz projekttel érintett beruházás az Ábtv. hatálya alá tartozik - az Ábtv. és végrehajtási rendeleteinek előírásait is figyelembe véve köteles ellátni.
2.3. Tervezőnek tudomása van arról, hogy jelen Tervezési szerződéssel érintett TOP_Plusz pályázat felhívása elérhető a www.palyazat.gov.hu oldalon. 
Tekintettel arra, hogy a közzétett felhívás, valamint annak szakmai mellékletei módosulhatnak, így Tervező feladata a közzétett felhívás esetleges változásainak figyelemmel kísérése, valamint feladata a mindenkor hatályos felhívás és szakmai mellékletek tartalmának megfelelő feladatellátás.
2.4. Tervező a tervezési előkészítő feladatai keretében köteles a tervezést előkészítő valamennyi munkálatot elvégezni, különösen, de nem kizárólagosan a Megrendelő által átadott előzetes tervezési program alapján a Tervező a szakági tervezőkkel együttműködve elemzi a Megrendelő igényeit, feltárja az építmény megvalósításának körülményeit, gazdaságos kialakíthatóságát, a vonatkozó jogszabályoknak és a tervezési terület hatályos helyi szabályozásának való megfelelés lehetőségeit, és a Megrendelő egyetértésével pontosítja, majd az Ábtv. 30. §-a valamint a 266/2013. (VII.11.) kormányrendeletnek megfelelő tartalommal véglegesíti, és az építtetővel jóváhagyatja a Tervezési programot.
2.5. Tervezői feladatok meghatározása:
A tervezési feladat a jelen szerződés 1. sz. mellékletében részletezettek szerint: 
A TOP_PLUSZ-6.2.1-23-EG1-2025-00002 kódszámú „Piactér felújítása Egerben” megnevezésű projekt keretében megvalósuló építmény beruházásának teljes körű előkészítéséhez, engedélyeztetéséhez, megvalósításához szükséges építészeti és műszaki tervdokumentáció elkészítése. 
A tervezési feladat a műszaki kivitelezéshez szükséges teljes körű tervdokumentáció elkészítésére terjed ki, beleértve a tervezési program felülvizsgálatát, az építési engedélyezési- és a kivitelezési tervdokumentációt.
A tervezési feladat szakaszolása:
I. [bookmark: _Hlk89589455]Engedélyezési terv(ek)/jóváhagyási terv(ek) készítése: jelen szerződés 1. számú mellékletében részletezettek szerint a Tervező által véglegesített és a Megrendelő által jóváhagyott tervezési program, a hatályos jogszabályok – különösen, de nem kizárólagosan az Ábtv. 39. § – 40. §-a – alapján.
Tervező köteles az engedélyező hatóság által előírt hiánypótlásokat/észrevételekt, stb a tervdokumentáción átvezetni.
Tervező feladata továbbá a projekttel érintett beruházásra vonatkozó tervezői költségbecslés elkészítése, amennyiben releváns a felhívás szerinti költségkorlátok figyelembevételével. A költségbecslésnek alkalmasnak kell lennie a beruházás tervezett bekerülési költségének meghatározására és a költségkeretek ellenőrzésére.

Az engedélyezési terveket olyan módon kell elkészíteni, hogy azok alkalmasak legyenek az ÉTDR rendszerbe történő feltöltésére és arra, hogy az illetékes hatóság az építési engedélyt kiadja. Tervező köteles továbbá az engedélyezési eljárásban a Megrendelő képviseletében eljárni. Az engedélyezési tervek ÉTDR rendszerbe való feltöltését Tervező végzi.

Az engedélyezési tervek tartalmának Megrendelő általi megismerését követően Tervező az általa elkészített engedélyezési terveket megfelelő példányszámban és hiánymentes mellékletekkel együtt köteles az engedélyező hatósághoz benyújtani (engedélyköteles építési tevékenység esetén).
[bookmark: _Hlk63842652]Nem engedélyköteles tevékenység(ek) esetén, e-tényről – jogszabályhely megjelölésével – tervezői nyilatkozat benyújtása szükséges a jóváhagyási tervek mellékleteként.

II. [bookmark: _Hlk63775061][bookmark: _Hlk97565173]Kiviteli terv(ek) és tervezői költségvetés készítése: jelen szerződés 1. számú mellékletében részletezettek szerint, az engedélyezési/jóváhagyási terveknek, az engedélyeknek, a közműnyilatkozatoknak, valamit a hatályos jogszabályoknak – különösen, de nem kizárólagosan az Ábtv. 41. § - 42. §-a – megfelelően.

Tervező feladatát képezi a tervezési program, a jóváhagyott építési engedélyezési terv, valamint az építési, létesítési engedély határozatban foglaltaknak megfelelően, a megrendelői egyeztetések figyelembevételével, a hatályos jogszabályi előírásoknak, különösen a magyar építészetről szóló 2023. évi C. törvénynek, az építőipari kivitelezési tevékenységről szóló 191/2009. (IX.15.) kormányrendeletnek valamint a hatályos műszaki előírások tartalmi és formai követelményeinek – ideértve a Magyar Építész Kamarának és a Magyar Mérnöki Kamarának a kiviteli tervek elkészítésének tartalmi és formai követelményeire vonatkozó szabályzatait is – megfelelően elkészített, valamennyi szakágra kiterjedő kiviteli tervdokumentáció elkészítése.
 
Tervező feladatát képezi a kiviteli tervek alapján a tételes árazatlan és árazott költségvetés elkészítése, a jelen szerződés mellékletét képező Ajánlatkérés tervezési feladatában foglaltak szerint.
A kiviteli tervdokumentáció alkalmas kell legyen a kivitelező kiválasztására vonatkozó közbeszerzési eljárás akadálytalan lefolytatására.

Tervező köteles mindazon engedélyezési és kivitelezési tervdokumentációkat elkészíteni, amelyek a végleges építési engedély megadásához, valamint a létesítmény megvalósításához szükségesek, a tervek (engedélyezési és kiviteli) véglegesítése és szállítása előtt Tervező munkaközi tervegyeztetés(eke)t tart. Továbbá felel azért, hogy az általa készített építészeti-műszaki dokumentáció megfelel a tervezési programban meghatározott építészeti, funkcionális, műszaki, üzemeltetési, fenntarthatósági és megújuló alternatív energiaforrások használatára irányuló igényeknek, valamint a meghatározott beruházási költségkeretnek, és megvalósítható, valamint a megvalósított építmény rendeltetés szerint használható, üzemeltethető és karbantartható.
2.6. Tervező jelen szerződésben vállalt feladatellátása keretében tervezői művezetést is nyújt Megrendelő részére. A tervezői művezetés időszaka alatt a kivitelezési dokumentáció megfelelő megvalósítása, illetve a kivitelezés során a kivitelezési dokumentációval kapcsolatban felmerült szakkérdések, szükség szerint koncepcionális változásnak nem minősülő Megrendelői igények tervmódosításra is kiterjedő megoldása érdekében, a kivitelezési munkák előrehaladásával összhangban levő tervezői szakágak biztosításával. Tervező a tervezői művezetés során Megrendelő érdekében jár el.

Tervező a tervezői művezetés körében a Megrendelő vagy képviselője által feltett kérdésekre 2 munkanapon belül írásban érdemben válaszol.
Tervező a tervezői művezetési feladatokat a Megrendelő igényei szerint köteles el látni és ennek érdekében köteles a Megrendelő rendelkezésére állni. 

Jelen szerződés alkalmazásában a „tervezői művezetés időszaka”: a beruházás kivitelezési munkáinak megkezdésétől (építési munkaterület átadása) – a kivitelezésre vonatkozó használatbavételi engedélyben esetlegesen megjelölt hibák, hiányosságok megszüntetésére, szükséges további munkálatok elvégzésére vonatkozó kötelezés teljesítését magában foglalóan – a TOP Plusz projekt keretében megvalósuló építési beruházás sikeres garanciális felülvizsgálatának lezárásáig tartó időszak. 

2.7. Tervező jelen szerződésben kötelezettséget vállal az ajánlatkérés és szerződés szerinti szolgáltatás teljességéért és hiánytalanságáért, azon tételek esetében is, melyek nincsenek kifejezetten előírva az ajánlatkérésben és szerződésben, viszont a tárgyi TOP_Plusz projekt keretében megvalósuló építési beruházáshoz kapcsolódó tervezési feladatok ellátására vonatkozó jogszabályi rendelkezések, tárgyi pályázati felhívás, a szakmai szokások és a technika jelenlegi állása szerint hozzátartoznak a szerződéses feladatai és kötelezettségei teljeskörű teljesítéséhez.
2.8. Tervező feladatait a jelen Tervezési szerződés hatályba lépésének napjától kezdődően az engedélyezési és végleges kiviteli tervek Megrendelő részére történő átadásáig köteles ellátni, azzal a kikötéssel, hogy Tervező feladatait – az Ábtv. előírásainak megfelelően – a TOP Plusz projekt keretében megvalósuló építési beruházás sikeres garanciális felülvizsgálatának lezárásáig térítésmentesen biztosítja.
2.9. Tervező vállalja, hogy amennyiben a kivitelezés során a jelen szerződés tárgyát képező tervdokumentáció módosítása szükséges Tervező azt Megrendelő kérésére elvégzi. 
Tervező tudomásul veszi, hogy a jelen pontban foglaltaknak külön díjfizetés nélkül köteles eleget tenni, azok költségeit a jelen szerződésben meghatározott tervezői díj magában foglalja.
2.10. Tervező köteles közreműködni a használatbavételi engedélyezési eljárásban, mely során a Megrendelő képviseletében eljár, annak teljeskörű lebonyolítását az ÉTDR felületen elvégzi. 
2.11. Tervező vállalja, hogy részt vesz az Ábtv. alapján létrehozott projektszervezet munkájában a Projekt alapító dokumentum és a Projekt Szervezeti és Működési Kézikönyvben foglaltaknak megfelelően. Továbbá tudomásul veszi, hogy feladata az Ábtv. 19.§ (4) bekezdése alapján kiterjed a költségszakértői feladatok ellátására is, függetlenül attól, hogy rendelkezik-e költségszakértői jogosultsággal. 
Tervező jelen Szerződés aláírásával kijelenti, hogy a jelen pontban megjelölt Dokumentumok tartalmát Megrendelő teljeskörűen megismertette vele.
2.12. Megrendelő pedig kötelezettséget vállal a 6./ pontban meghatározott összeg megfizetésére.

3./ Teljesítési határidő:
3.1. A tervezési program szállítási határideje a tervezési szerződés hatálybalépését és a tervezés megkezdéséhez szükséges megrendelői adatszolgáltatás teljesítését követő 2 hét.
3.2. Az engedélyezési (nem engedélyköteles tevékenység esetén engedélyezési szintű jóváhagyási) tervdokumentáció, valamint a szükséges jogerős építési (létesítési, vezetékjogi, stb) engedély(ek), illetve a megvalósításhoz szükséges egyéb (szak)hatósági engedélyek szállítási határideje a tervezési program Megrendelő általi elfogadásától számított 6 hónap.  
Tervező a fenti határidőn belül köteles a tervdokumentációt Megrendelővel véleményeztetni, és az esetleges átdolgozásokat elvégezni. 
3.3. A kivitelezési tervdokumentáció szállítási határideje az engedélyezési/jóváhagyási tervdokumentáció, valamint a jogerős építési (létesítési, vezetékjogi, stb.) engedély(ek), illetve a megvalósításhoz szükséges egyéb (szak)hatósági engedélyek megszerzését követő 2 hónap.
Tervező a fenti határidőn belül köteles a tervdokumentációt Megrendelővel véleményeztetni, és az esetleges átdolgozásokat elvégezni. 

A teljesítés feltétele a jogerős engedély(ek)ben foglaltakkal megegyező tartalmú, illetve az azokban foglaltakat maradéktalanul figyelembe vevő kivitelezési tervdokumentáció szolgáltatása.
3.4. Az előteljesítésre Megrendelő lehetőséget biztosít. 

4./ Teljesítés helye, módja:
4.1. Az elkészült dokumentum(ok) átadásának helye: EVAT Egri Vagyonkezelő és Távfűtő Zártkörűen Működő Részvénytársaság Vezérigazgatói Titkárság (székhely: 3300 Eger, Zalár J. u. 1-3.)
4.2. A tervdokumentációnak a jogszabályokban előírt munkarészeket kell tartalmaznia. Az engedélyezési- és kivitelezési tervdokumentációnak minden, az engedélyezéshez és a kivitelezéshez szükséges szakági munkarészt tartalmaznia kell.
A terveket .pdf/A és .dwg formátumban, a szöveges dokumentumokat.pdf/A formátumban, szerkeszthető word formátumban, valamint az árazott és árazatlan költségvetést .pdf és szerkeszthető excel formátumban kell szállítani.
[bookmark: _Hlk143508822][bookmark: _Hlk184046540]Az engedélyezési tervdokumentációt az engedélyező hatóságok által megkövetelt példányszámon túl, további 3 darab papír-, valamint 1 darab digitális (pendrive) példányban kell szállítani. Az engedélyezési tervdokumentációhoz költségbecslést szükséges benyújtani.
A kivitelezési tervdokumentációt 3 darab papír, valamint 1 darab digitális (pendrive) példányban kell szállítani. A kiviteli tervdokumentációhoz árazott és árazatlan költségvetést szükséges benyújtani.

A tervdokumentációk tartalmának meg kell felelnie az építésügyi hatósági eljárásokról és ellenőrzésekről szóló 281/2024. (IX.30.) kormányrendelet építési engedélykérelem tervdokumentációjára vonatkozó előírásainak. 
Tervezőnek igazolnia kell, hogy a munka, a szerződés és annak mellékleteiben meghatározott követelményeknek és a hatósági előírásoknak, valamint - az esetlegesen menetközben elrendelt Megrendelői módosításoknak megfelelően - hiány- és hibamentesen elkészült.

5./ Szerződés tartalma, Felek jogai és kötelezettségei:
5.1. Tervező részéről a jelen szerződés szerinti feladatellátásra vonatkozóan jogosultsággal rendelkező személy:
Neve: ……………………….
Kamarai nyilvántartási száma: …………………
Szakág/szakterület: …………………………
Elérhetősége: ……………………
Érvényes szakmai felelősségbiztosítással rendelkezik ………………………….,-Ft összeg erejéig (…………………………..,-Ft/káresemény). 
Tervező a jelen szerződés szerinti feladatellátást valamennyi szakági tervező vonatkozásában megfelelő tapasztalattal és a szakterületeknek megfelelő jogosultsággal rendelkező szakági szakmagyakorlók bevonásával végzi.
Tervező kijelenti, hogy
a) kész és képes Megrendelő jelen szerződéses céljának megfelelő teljeskörű, gondos és magas színvonalú, határidőben történő teljesítésre,
b) a szerződés szerinti feladat teljesítéséhez szükséges szakmai, szellemi, személyi és anyagi erőforásokkal rendelkezik és azokkal a jelen Szerződés teljes időtartama alatt rendelkezni fog,
c) rendelkezik a tevékenysége folytatásához szükséges összes hatósági és egyéb engedéllyel,
d) a szerződés teljesítésének teljes időtartama alatt tulajdonosi szerkezetét Megrendelő számára megismerhetővé teszi,
e) jogszavatossággal tartozik azért, hogy harmadik személynek nincs olyan joga, amely a teljesítés körében keletkezett dokumentumok felhasználását akadályozza vagy korlátozza.
5.2. Tervező kijelenti, hogy az általa jelen Tervezési szerződésben vállalt építészeti-műszaki tervezői szolgáltatásra – beleértve a tervezői művezetést is – az Ábtv. 19. § (7) bekezdése szerinti, az általa bevont szakági tervezők felelősségére is kiterjedő tervezői felelősségbiztosítási szerződéssel rendelkezik, amely felelősségbiztosítási szerződésben szereplő fedezet kizárólag az adott állami építési beruházást biztosítja.
A tervezői felelősségbiztosítás biztosítási összege 50 000 000 forint / biztosítási esemény és 100 000 000 forint / biztosítási időszak.
A biztosítási fedezet fennállását jelen Tervezési szerződés megkötésekor Tervező, mint biztosított a Megrendelő felé a biztosító által az adott beruházásra kiállított fedezetigazolással igazolja. 
A felelősségbiztosítást a Tervező a Szerződés hatálya alatt köteles fenntartani, és a biztosítási díj rendezettségét a Megrendelő felé igazolni.
A felelősségbiztosítási kötvény másolata a jelen Szerződés 4. számú mellékletét képezi.
5.3. Tervező feladata - a Megrendelő erre vonatkozó igénye esetén -, hogy a tárgyi projekttel kapcsolatos építési beruházásra irányuló közbeszerzési eljárásban a Kbt. 27. § (3) bekezdésében foglalt, a beszerzés tárgya szerinti szakértelemmel rendelkező személyt, bíráló bizottsági tagot térítésmentesen biztosítson.
5.4. Tervező feladata az adott TOP Plusz pályázattal érintett építési beruházásra vonatkozó közbeszerzési eljárás során felmerülő ajánlattevői – kiegészítő – kérdések szakmai megválaszolása, az esetleges változtatások tervdokumentáción történő átvezetése.
5.5. Tervező eljár a tervezési szolgáltatások teljesítéséhez, valamint a beruházás teljes körű megvalósításához szükséges valamennyi engedély, hatósági, szakhatósági hozzájárulás és állásfoglalás megszerzése érdekében. Tervező közreműködik a beruházásra vonatkozó építésügyi hatósági, szakhatósági eljárásokban és az érintett közművekkel, közszolgáltatókkal történő egyeztetésekben, a Megrendelő beruházásra vonatkozó igényeinek megfelelően az engedély(ek), szakhatósági hozzájárulások és az érdekelt közművek hozzájárulásainak beszerzésében.
Amennyiben Tervező jelen pontban meghatározott feladatainak ellátásához bármely hatóság, közmű, illetve közszolgáltató előtti eljárásra külön írásbeli meghatalmazás szükséges, Felek együttműködnek a szükséges meghatalmazás elkészítése, illetve rendelkezésre bocsátása céljából. Tervező feladatát képezi továbbá a beruházás megvalósításához szükséges minden további engedély kiadásához szükséges tervdokumentáció elkészítése a vonatkozó jogszabályok előírásainak megfelelően, valamint minden olyan tervezési feladat elvégzése, amely a hatósági vagy szakhatósági egyeztetések/hiánypótlások során előírásra kerül.
5.6. Tervező elvégzi valamennyi, a tervek készítésében és a Tervező jelen Szerződés szerinti feladatai ellátásában résztvevő szakági közreműködő tervező és egyéb szakértő közötti egyeztetések koordinálását, munkájuk összehangolását.
5.7. Tervező feladata, hogy javaslatot tegyen Megrendelő részére a teljesítés ütemezésére vonatkozóan, valamint közreműködik a kivitelező kiválasztására irányuló közbeszerzési eljárás előkészítése során a szükséges műszaki dokumentáció előkészítésében, mint szakértő, valamint a kivitelezés teljes folyamata alatt rendelkezésre áll és támogatja a Megrendelőt. 
5.8. Tervező a kivitelezés során közreműködik a műszakilag egyenértékű kiváltások vizsgálatában és kezelésében, a műszaki ellenőrrel együttműködve.
5.9. Tervező feadata a kivitelezés megvalósításához szükséges tervmódosítások, módosított tervdokumentációk és kapcsolódó tervezői dokumentumok elkészítése, ideértve szükség esetén a módosított hatósági engedélyezéshez, bejelentéshez vagy egyéb jóváhagyáshoz szükséges tervezői közreműködést is.
5.10. Tervező jelen szerződés aláírásával vállalja, hogy a kivitelező kiválasztási eljárása során, továbbá a jelen szerződés tárgyát képező tervdokumentáció alapján megvalósuló kivitelezés során Megrendelő rendelkezésére áll, a szükséges tervezői segítséget megadja, a kivitelezés során felmerülő bármely kérdésben segítséget nyújt a Megrendelő részére.
5.11. Felek rögzítik, hogy a Tervező által készített építészeti-műszaki dokumentáció építtető vagy a nevében eljáró közreműködők általi felülvizsgálata és elfogadó nyilatkozata a Tervezőt az Ábtv. és egyéb, a tervezési feladatellátásra vonatkozó jogszabályokban meghatározott felelőssége alól nem mentesíti.
5.12. Felek rögzítik, hogy Megrendelő az Építési és Közlekedési Minisztérium KAT/6833-3/2025/ÁBTVFO számú döntése értelmében, építtető az 1./ pontban hivatkozott TOP_PLUSZ-6.2.1-23-EG1-2025-00002 azonosítószámú projekt keretében megvalósuló, a Kbt. hatálya alá tartozó építési beruházás vonatkozásában. 
5.13. Tervező saját költségén biztosítja a tárgyi pályázathoz kapcsolódó beruházás keretein belül elvégzendő kivitelezési munkák tervezéséhez (annak léptékéhez, jellegéhez és műszaki tartalmához igazodóan) szükséges szakági tervezőket, a vonatkozó jogszabályoknak megfelelően. Tervező felelős azért, hogy a tárgyi projekt keretében a szükséges szakági tervezők rendelkezésre álljanak, biztosítja azok közreműködését és a szakági tervezők közötti koordinációt. 
5.14. Tervező a tervezői művezetés keretében közreműködik az építészeti-műszaki terveknek és a kiviteli tervnek megfelelő maradéktalan megvalósítás érdekében, valamint elősegíti a kivitelezés során a tervekkel kapcsolatban felmerült szakkérdések megoldását. 
Tervező figyelemmel kíséri a tervek megvalósulását, valamint magyarázattal, tanácsadással elősegíti a kivitelezés során a tervekkel kapcsolatban felmerült szakkérdések megoldását, terveket értelmezi, anyagkiválasztásokat műszakilag, építészetileg véleményezi.
Tervező a tervezői művezetést a Tervezői művezetés időszaka alatt látja el a 2.6. pontban részletezettek szerint. 
Tervező (nevében eljáró építésztervező és szakági tervezők) szükséges időközönként, de kivitelezés megvalósítása alatt legalább 6 alkalommal megjelenik az építési helyszínen a tervezői művezetési feladatok ellátása céljból.
Tervező a tervezői művezetési alkalmakról az E-naplóban bejegyzést tesz, amelyről nyilvántartást vezet. A teljesítés alapja az E-naplóban rögzített tervezői művezetői bejegyzések száma.
Tervező (nevében eljáró építésztervező és szakági tervezők) a Megrendelő igénye szerint részt vesz a kivitelezői kooperációkon.
5.15. Tervező tevékenységét szakmai tudásának és képességeinek teljes kifejtésével, a Megrendelővel együttműködve, Megrendelő érdekeinek messzemenő figyelembe vételével, a vonatkozó jogszabályok, szabványok, szakmai normák betartásával, a tervezési tevékenységet ellátó személyektől általában elvárható gondossággal köteles ellátni.  
A terveknek műszakilag kivitelezhető, mind a létesítés, mind az üzemeltetés szempontjából gazdaságos és célszerű megoldásokat kell tartalmazniuk. A terveknek alkalmasnak kell lenniük a beruházás engedélyezésére, illetve kivitelezésére, valamint arra, hogy a beruházással kapcsolatos, a kivitelezésre irányuló közbeszerzési eljárás során az ajánlattevők egyértelmű és azonos megvalósításra tehessenek ajánlatot, és a tervek alapján a közbeszerzési eljárás eredményesen lefolytatható legyen, továbbá alkalmasnak kell lenniük a Megrendelő jelen szerződésben meghatározott, illetve egyébként felismerhető céljainak megvalósítására, igényeinek kielégítésére.
5.16. Tervező köteles a terveket a szerződésben és mellékleteiben, valamint a rendelkezésére bocsátott műszaki leírásban, tervezési programban foglalt tartalmi követelményeknek, a műszaki tervezésre vonatkozó minőségi-, biztonsági- és szakmai szabályoknak, ezek hiányában a kialakult szakmai követelményeknek és jó gyakorlatnak megfelelően, megfelelő részletezettséggel, az építési előírások és a hatályos jogszabályokban foglaltak betartásával szolgáltatni. 
Amennyiben a szerződés hatálya alatt a vonatkozó jogszabályok vagy kötelező érvényű előírások bármelyike módosul, és a tervek annak hatálya alá esnek, úgy a szükséges módosításokat a Tervező köteles saját költségén a terveken átvezetni. A már megvalósult és a Megrendelő által elfogadott (rész)teljesítés vonatkozásában a Tervező köteles a teljesítés során a későbbi munkarészek miatt szükségessé váló módosításokat átvezetni. A jelen pont szerinti áttervezések díját a tervezési díj tartalmazza; az áttervezéssel összefüggésben a Tervező többletköltséget vagy többletdíjat a Megrendelővel szemben nem jogosult érvényesíteni.
Tervező felelős különösen a tervek műszaki tartalmának szakszerűségéért, valós állapotnak megfelelő tartalmáért, építészeti minőségéért, azért, hogy a tervek alapján a kivitelezés az előzetesen becsült érték alapján megvalósítható legyen, továbbá a tervek készítésében részt vevő, a tervezői feladat szakmai tartalmának megfelelő szakismerettel és jogosultsággal rendelkező szakági tervezők kiválasztásáért, valamint a szakági tervezők közötti egyeztetések koordinálásáért, terveik összehangolásáért.
5.17. Megrendelő a Tervező tevékenységének ellátásához szükséges minden lényeges kérdésről és ezzel kapcsolatban rendelkezésére álló információról Tervezőt tájékoztatni köteles. 
5.18. Tervező köteles tevékenységét a Megrendelő utasításainak megfelelően ellátni, az utasítás szakszerűtlenségéről vagy célszerűtlenségéről köteles Megrendelőt tájékoztatni. A felvilágosítás elmaradásából eredő kárért Tervező felelős. 
5.19. Szerződő felek jelen szerződés teljesítésével kapcsolatban egymás tudomására jutott, a másik fél bármely gazdasági, pénzügyi adatát, üzleti ismereteit kötelesek bizalmasan kezelni, azokat a másik fél előzetes engedélye nélkül semmilyen formában nem hozhatják nyilvánosságra, illetve harmadik személy tudomására. Tervező jelen szerződés keretében végzett tevékenységéről és az ügy állásáról csak Megrendelő előzetes írásbeli hozzájárulásával tájékoztathat harmadik személyt.
5.20. Megrendelő hozzájárul, hogy Tervező jelen szerződés szerinti feladat ellátásához más személyek közreműködését igénybe vegye, azonban az igénybevett személyek munkájáért úgy felel, mintha a feladatot maga látta volna el.
5.21. Felek kötelesek minden, a másik fél által kezdeményezett egyeztetésen részt venni, melyre vonatkozóan – lehetőség szerint – 2 munkanappal korábban kötelesek egymást értesíteni a megbeszélés időpontjáról. Felek az értesítést követően haladéktalanul kötelesek jelezni, amennyiben a részvételben akadályoztatva vannak. Amennyiben az egyeztetést kezdeményező fél szükségesnek tartja, az akadályoztatott résztvevő köteles helyettesítéséről gondoskodni.
5.22. Tervező feladata minden, a vonatkozó beszerzési/közbeszerzési eljárás és a beruházás érdekében szükséges és a szakma normái alapján elvárható, a tervezési feladatellátás körébe tartozó tevékenység elvégzése, tekintet nélkül arra, hogy jelen szerződés keretében nevesítésre került-e az adott feladat.
5.23. Tervező kijelenti, hogy teljes mértékben megismerte a jelen szerződés tárgyát képező feladat, munka tartalmát, jellegét és körét, kijelenti, hogy megfelelően értékelte és átgondolta a jelen szerződés és a jelen szerződés tárgyát képező munka megfelelő teljesítéséhez szükséges összes munkával kapcsolatos időigényt és időbeni kockázatot.
5.24. Felek rögzítik, hogy Tervező alvállalkozóként/szakági tervezőként – a jelen szerződés megkötésekor általa már ismert - alábbi szakembereket kívánja bevonni a szerződés teljesítésébe: 
- Név: ………………………….., Kamarai szám: …………………………………., szakterület/szakág: …………………………
- Név: ………………………….., Kamarai szám: …………………………………., szakterület/szakág: …………………………
- Név: ………………………….., Kamarai szám: …………………………………., szakterület/szakág: …………………………
A jelenleg még nem ismert alvállalkozóként bevonni kívánt szakembereket a bevonást megelőzően köteles bejelenteni.
Tervező a feladatellátásba bevont szakember(ek)/alvállalkozó(k) tevékenységéért teljeskörűen és teljes felelősséggel tartozik. Felek kifejezetten rögzítik, hogy a Tervezővel jogviszonyban álló alvállalkozók tevékenységéért kizárólagosan Tervező felelős. 
Tervező a jogosan igénybe vett alvállalkozóért úgy felel, mintha a munkát maga végezte volna.
5.25. Tervező felelős:
- az általa és az általa képviselt szaktervezők által készített engedélyes és kivitelt tervek műszaki tartalmának szakszerűségéért, valós állapotnak megfelelő tartalmáért, azért, hogy az általa készített kiviteli terv műszakilag kivitelezhető, gazdaságos, célszerű megoldásokat tartalmaz, a Megrendelő igényeit kielégíti,
- a szakági tervezők közötti egyeztetések koordinálásáért, terveik összehangolásáért,
- hogy az engedélyes és kiviteli tervdokumentáción sem neki, sem harmadik személynek nincs olyan joga, vagy igénye, mely a jelen Szerződés szerinti felhasználást korlátozná vagy kizárná; Tervező teljes anyagi felelősséggel tartozik - a jogszavatosság szabályain túl - az e miatt a Megrendelőre háramló valamennyi kárért.
5.26. Tervező a szerződés teljesítése során együttműködik az Ábtv. 15. §-a szerinti projektszervezet tagjaival, köteles közreműködni az állami építési beruházás becsült költségének meghatározásában és aktualizálásában.
5.27. Tervező a jelen Szerződés aláírásával kijelenti, hogy:
a./ a tervezői díj megállapításához szükséges összes dokumentum a Megrendelő részéről megfelelően, hiánytalanul és kellő időben átadásra került Tervező részére,
b./ jelen Szerződés aláírásával Tervező megerősíti, hogy maradéktalanul tudomással bír valamennyi, a jelen szerződés tárgyát képező munka megfelelő és határidőre történő elvégzéséhez szükséges körülményről,
c./ Tervező kijelenti, hogy teljes mértékben megismerte a jelen szerződés tárgyát képező munka tartalmát, jellegét és körét, és hogy megfelelően értékelte és átgondolta a jelen szerződés és a jelen szerződés tárgyát képező munka megfelelő teljesítéséhez szükséges összes munkával kapcsolatos időigényt és időbeni kockázatot.

6./ Szerződéses érték:
6.1. Felek megállapodnak abban, hogy Tervezőt jelen szerződés 2./ pontjában meghatározott feladatok teljeskörű ellátásáért összesen 
Nettó			………….,-Ft
Áfa 			………….,-Ft		
Összesen bruttó:	………….,-Ft, azaz: bruttó ……………………………………………. forint tervezési díj illeti meg az alábbiakban részletezettek szerint:

6.1.1. Engedélyezési terv(ek) elkészítésének díja: 
Nettó				............................,-Ft
+ÁFA				   .........................,-Ft		
Bruttó				..............................,-Ft, azaz: bruttó ……………………………………………. forint

6.1.2. Kiviteli terv(ek) és tervezői költségvetés elkészítésének díja:
Nettó				...........................,-Ft
+ÁFA				   .........................,-Ft		
Bruttó				..........................,-Ft, azaz: bruttó ……………………………………………. forint

Felek megállapodnak abban, hogy a tervezési díj magában foglalja a megrendelés tárgyát képező feladatellátás során a Tervezőnél felmerülő minden költséget és készkiadást is (különösen, de nem kizárólagosan utazási költséget, feladatellátásban résztvevők személyi költségeit, esetlegesen bevonásra kerülő alvállalkozók díját, adminisztrációs költségeket, stb) azokat Megrendelő a Tervező részére külön nem téríti meg. Az engedélyező hatóság eljárása során felmerülő hatósági díjak viselése Megrendelőt terheli.

7./ Fizetési feltételek:
7.1. Felek rögzítik, hogy a szerződés finanszírozásához a Megrendelő pályázati forrást vesz igénybe: a TOP_PLUSZ-6.2.1-23-EG1-2025-00002 azonosítószámú, „Piactér felújítása Egerben” elnevezésű projekt keretében.
A 6./ pont szerinti tervezési díj kifizetése a Megrendelő által igazolt részszámlák és végszámla ellenében történik.
Megrendelő a tervezési díjat a jelen pont szerint fizeti meg Tervező részére a kiállított részszámlák és végszámla, valamint az azokhoz kapcsolódó teljesítés igazolások alapján.
Megrendelő előleget nem biztosít. Tervező kizárólag teljesítéssel lefedett számla benyújtásra jogosult. 
A szerződésszerű teljesítés igazolására Megrendelő részéről az EVAT Egri Vagyonkezelő és Távfűtő Zrt. vezérigazgatója jogosult.
7.2. Tervező a Megrendelő által elfogadott és a jelen szerződés mellékletét képező árajánlatnak megfelelően jogosult 1 részszámlát és 1 végszámlát benyújtani az alábbiak szerint:
· Tervező az első részszámlát – figyelemmel a 3.2. pontban foglalt teljesítési határidőre - a 6.1.1. pontban foglalt tervezési díj összegéről (nettó ................................,-Ft+Áfa) jogosult kiállítani,
· Tervező végszámlát – figyelemmel a 3.3. pontban foglalt teljesítési határidőre - a 6.1.2. pontban foglalt tervezési díj összegéről (nettó ........................,-Ft+Áfa) jogosult kiállítani.
7.3. Tervező a szerződésszerű rész-teljesítéseket követően nyújthatja be számláját. A szerződésben vállalt kötelezettségét Tervező a 3.1. pont szerinti végleges tervezési program alapján 
[bookmark: _Hlk89810322]- a 3.2. pont vonatkozásában az engedélyezési szintű tervdokumentáció, valamint a jogerős létesítési engedély átadásával (nem engedélyköteles beruházás esetén engedélyezési szintű jóváhagyási tervdokumentáció, a tervező nyilatkozatával) teljesíti;
- a 3.3. pont vonatkozásában a 2./ pontban írt tartalmú és példányszámú, Megrendelő által elfogadott, tervdokumentációk, valamint a tételes árazott és árazatlan tervezői költségvetés átadásával teljesíti. 
7.4. A számlák kiállításakor a vonatkozó jogszabályok szerint kell eljárni. A számlákon szerepeltetni kell a projekt azonosítószámát (TOP_PLUSZ-6.2.1-23-EG1-2025-00002).
7.5. Tervező részszámlái és végszámlája a sikeres teljesítések Megrendelő által történő leigazolását követően, a leigazolástól számított 30 napon belül átutalással kerülnek kiegyenlítésre.
7.6. A tervezési díj kifizetési feltételeit az ajánlatkérés és jelen szerződés határozzák meg.
Irányadó jogszabályok:
a) az államháztartásról szóló 2011. évi CXCV. törvény,
b) az államháztartásról szóló törvény végrehajtásáról szóló 368/2011. (XII.31.) kormányrendelet,
c) a 2021-2027 programozási időszakban az egyes európai uniós alapokból származó támogatások felhasználásának rendjéről szóló 256/2021. (V.18.) kormányrendelet,
d) az adóigazgatási rendtartásról szóló 2017. évi CLI. törvény.
A szerződésre egyebekben a Polgári Törvénykönyvről szóló 2013. évi V. törvény rendelkezései az irányadók.
7.7. Felek rögzítik, hogy a tervezési díj kifizetéséhez 
1. Tervező köteles bemutatni, átadni vagy megküldeni Megrendelő részére a tényleges kifizetés időpontjától számított 30 napnál nem régebbi nemlegesnek minősülő együttes adóigazolást, vagy
1. Tervezőnek a tervezési díj kifizetésének időpontjában szerepelnie kell a köztartozásmentes adózói adatbázisban.
Amennyiben a Tervező együttes adóigazolása köztartozást mutat, úgy Megrendelő a köztartozás erejéig a jelen pont szerinti kifizetést visszatartja.

8./ Szerződést biztosító mellékkötelezettségek: 
8.1. Tervező jelen szerződésben rögzített bármely kötelezettségének késedelmes teljesítése esetén, Megrendelő késedelmi kötbér felszámítására jogosult, amelynek összege a késedelembe esés napjától kezdődően minden késedelmes naptári nap után a késedelemmel érintett részszámla bruttó értékének 1 %-a. Megrendelő a késedelmi kötbér igényét legfeljebb 20 (húsz) naptári napig érvényesítheti, ezt követően jogosult jelen szerződést felmondani és meghiúsulási kötbér igényét érvényesíteni.
8.2. A szerződés teljesítésének meghiúsulása esetén Tervező a felszólítást követő 10 napon belül a bruttó szerződéses érték 15 %-ának megfelelő meghiúsulási kötbért köteles fizetni Megrendelő részére.
A Szerződés akkor tekinthető meghiúsultnak, ha
a) Tervező a teljesítést jogos/méltányolható ok nélkül megtagadja,
b) a teljesítés kizárólag a Tervező érdekkörében felmerült okból lehetetlenül el,
c) 20 naptári napot meghaladó késedelem esetén Megrendelő felmondja a szerződést,
d) Tervezővel szemben csőd- vagy felszámolási eljárás indul.
8.3. Megrendelő igényérvényesítésre vonatkozó egyoldalú írásbeli jognyilatkozatának - az ok megjelölésén túl - részletesen tartalmaznia kell a kötbér érvényesítését megalapozó tényeket, a kötbér alapjául szolgáló értéket, valamint a kötbér jogcímének megjelölését. 

9./ Szerzői jog:
Tervező kijelenti és szavatolja, hogy e szerződés alapján szolgáltatott tervdokumentum(ok)ban foglaltak kizárólag az ő szellemi termékét képezik, arra harmadik személynek semmiféle jogosultsága nem áll fenn. 
Megrendelő az elkészült tervdokumentum(ok)mal kapcsolatos rendelkezés jogát kiköti, az elkészült tervdokumentum(ok) (az ahhoz tartozó tervezési díj kiegyenlítésének időpontjától) a Megrendelő tulajdonát képezi és azzal szabadon és kizárólagosan rendelkezik, afelett korlátlan felhasználási jogot nyer. 
[bookmark: _Hlk16234995]Felek kifejezett akaratukkal megállapodnak abban, hogy Megrendelő a tervdokumentum(ok) jelen szerződésben rögzítettek szerinti egyszeri megvalósításán túl is jogosult azt, illetve annak részleteit nyilvánosságra hozni; többszörözni; a megvalósítás előkészítése és az alkalmazás során, illetőleg a később felmerülő igények alapján, annak megfelelően - a Tervező előzetes tájékoztatását követően - átdolgozni, átdolgoztatni.
Tervezőt ezen jogok átruházásáért a jelen szerződésben foglalt díjon felül egyéb díjazás nem illeti meg. Felek ezen szerződést egyúttal a szerzői jogról szóló 1999. évi LXXVI. törvény szerinti – az elkészült, a Megrendelő részéről átvett és megvásárolt tervdokumentum(ok) tekintetében kizárólagos felhasználási engedélyt és az engedély szükség esetén harmadik személy részére történő átengedését is tartalmazó - felhasználási szerződésnek is tekintik.

10./ Jótállás, szavatosság:
10.1. Tervezőt jog- és kellékszavatossági kötelezettség terheli az átadott dokumentációk alapján.
10.2. Tervező szavatol azért, hogy harmadik személynek nincs olyan joga, amely a 2./ pontban meghatározott és elkészített tervek felhasználását akadályozná.
10.3. Tervező teljesítése akkor szerződésszerű, ha a 2./ pontban megjelölt és elkészített tervek megfelelnek a szerződésben meghatározott követelményeknek, hatósági előírásoknak, illetőleg a gazdaságossági és korszerűségi követelményeknek. 

11./ Szerződésszegés és következményei:
11.1. Tervező szerződésszegést követ el különösen, ha
- késedelmesen teljesít,
- hibásan teljesít, mert a szolgáltatott dolog, illetve az általa végzett munkák minősége nem felel meg a teljesítéskor a törvényben és e szerződésben meghatározott tulajdonságoknak és rendeltetési célnak, vagy ha a szolgáltatott dologban a teljesítéskor nincsenek meg a törvényben és a szerződésben meghatározott tulajdonságok, továbbá, ha a teljesítés során nem tartja be valamely, e szerződésben vállalt, vagy jogszabályban foglalt kötelezettségét,
- a Szerződés ellehetetlenül olyan okból, amelyért a Tervező felelős,
- olyan kötelezettség szerződésszerű teljesítésének elmaradása valósul meg, amelyet Megrendelő a beszerzési eljárásban az ajánlatok értékelése során figyelembe vett.
11.2. Tervező vállalja, hogy szerződésszegés esetén a jelen szerződés 8.1. pontjában meghatározott, vonatkozó kötbért fizeti Megrendelő számára. Megrendelő érvényesítheti a kötbért meghaladó kárát és a szerződésszegésből eredő egyéb jogait is. 
11.3. Megrendelő jogosult a szerződés azonnali hatályú felmondására, vagy az elállásra, ha a Tervező a Megrendelő felszólítására, a Megrendelő által kifogásolt, vagy hiányolt cselekményeket nem orvosolja, vagy nem pótolja a megadott határidőn belül. 
11.4. Megrendelő a szerződésszegésből eredő, jogszabályban, illetve fentiekben meghatározott jogait a Szerződés még nem teljesített részére, vagy abban az esetben az egész Szerződésre nézve gyakorolhatja, ha a Szerződés már teljesített részei a további kötelezettségek teljesítése nélkül rendeltetésszerűen nem, vagy csak viszonylag magas költséggel, azaz nem gazdaságosan használhatók fel. 
11.5. Megrendelő jogosult a szerződés azonnali hatályú felmondására, ha Tervező fizetésképtelenné válik, csődbe jut vagy felszámolják. Ebben az esetben a Tervező csak a szerződésszerűen elvégzett munka ellenértékére tarthat igényt azzal a feltétellel, hogy Megrendelő a felmondástól számított 30 napon belül az elvégzett munka mennyiségét megállapítja és kiértékeli. Ha Tervező részéről egyúttal szerződésszegés is történt, akkor Megrendelő az elszámolással egyidejűleg a szerződésszegésből eredő jogait is érvényesíti.
11.6. Mentesülnek a szerződő felek a szerződésszegés következményei alól, ha
- bizonyítják, hogy a késedelem a másik szerződő fél nem szerződésszerű teljesítésére vezethető vissza, 
- bizonyítják, hogy kötelezettségeiket "vis maior" esete miatt nem tudták teljesíteni. Vis maior esetén a kötelezettsége teljesítésében akadályozott szerződő fél a másik szerződő felet a vis maior beálltáról és megszűnéséről haladéktalanul értesíteni köteles.

12./ Szerződés megszűnése, megszüntetése:
12.1. Megrendelő a szerződést a Tervezőhöz intézett írásbeli nyilatkozattal azonnali hatállyal felmondhatja, ha a Tervező szerződéses kötelezettségeit súlyosan vagy ismételten megszegi, így különösen, de nem kizárólagosan az alábbi esetekben:
a) ha Tervező a Megrendelő írásbeli felszólítására, a Megrendelő által kifogásolt vagy hiányolt cselekményeket nem orvosolja, vagy nem pótolja a megadott határidőn belül, vagy ismételten szerződésszegést követ el,
b) ha a Tervező felelősségbiztosítása a szerződés hatálya alatt megszűnik.
12.2. Arra a nem várt esetre ha az Állami építési beruházások rendjéről szóló törvény ha a jelen szerződéssel érintett projekt megvalósítására vonatkozó jogszabályok változása a tervező költségének projekt terhére történő elszámolhatóságát a továbbiakban nem teszi lehetővé, vagy ha a Támogató vagy az arra feljogosított más szerv, személy vagy hatóság olyan általános érvényű, vagy egyedi döntést hoz, amely a projekt további megvalósítását lehetetlenné teszi, Felek ezt a lehetetlenülés körébe tartozó körülménynek tekintik, egyúttal vállalják, hogy a közöttük fennálló szerződést megszüntetik azzal, hogy Felek a lehetetlenülés időpontjáig teljesített szolgáltatásokkal egymással kölcsönösen elszámolnak akként, hogy Tervező kizárólag a lehetetlenülés időpontjáig már elvégzett feladatainak ellenértékére jogosult.

13./ Kapcsolattartásra kijelölt személyek:
Megrendelő részéről:		Név:		Hajnády Kristóf Endre, kabinetvezető	
tel.szám: 	36/511-777 Mellék: 755
email: 		hajnady.kristof@evatzrt.hu

Tervező részéről:		Név:		………………………………….	
				Tel.szám:	…………………………………..
				E-mail cím	……………………………………

A kapcsolattartásra kijelölt személyek kötelesek a teljesítést akadályozó bármely körülményről haladéktalanul értesíteni egymást és kezdeményezni a szükséges intézkedést.
Felek megállapodnak abban, hogy a fent megjelölt kapcsolattartók személyében vagy adataiban bekövetkezett változásokról a másik felet haladéktalanul értesítik. A kapcsolattartók személyében vagy adataiban bekövetkezett változás nem minősül a szerződés módosításának.

14./ Adatkezelés:
14.1. Tervezőnek tudomása van arról, hogy a tárgyi pályázati felhívásra – az az alapján benyújtott támogatási kérelemre, a tervezett projekt megvalósításának teljes folyamatára, így az ajánlatkérésekre és az azokra benyújtott ajánlatokra is – az általános adatvédelmi rendelet (GDPR) előírásaiból fakadó kötelezettségek is kiterjednek.
14.2. Tervező kijelenti, hogy Megrendelő Adatvédelmi Tájékoztatóját teljes terjedelmében megismertette vele, arról egyértelműen, megfelelő módon tájékoztatta, a tájékoztatás alapján pedig Tervező az adatkezeléshez – az ajánlata keretében – önkéntes és határozott hozzájárulását adta.
14.3. Tervező képviselője a Tervező ajánlata beadásával hozzájárult, hogy Megrendelő kezelje a Tervező képviselője jelen Tervezési szerződés és az azt megalapozó ajánlatkérés vonatkozásában megadott személyes adatait a tárgyi projekthez kapcsolódó adminisztratív kötelezettségek teljesítése érdekében.

15./ Záró rendelkezések:
15.1. Tervező elfogadja az Állami Számvevőszék ellenőrzésre feljogosított szerveinek, valamint az 1./ pontban hivatkozott pályázat kapcsán meghatározott ellenőrző szervezetek ellenőrzési jogosultságát, illetve – a közpénzek felhasználásának nyilvánosságáról szóló rendelkezések értelmében – a megkötendő szerződés lényeges tartalmára vonatkozóan a tájékoztatást üzleti titokra hivatkozással nem tagadja meg és e követelményeket a szerződés teljesítésébe bevonni kívánt valamennyi alvállalkozóval szemben is érvényesíti.
Felek tudomásul veszik, hogy az Állami Számvevőszékről szóló 2011. évi LXVI. törvény 5. §-ának (5) bekezdésében foglaltak alapján az Állami Számvevőszék ellenőrizheti az államháztartás alrendszereiből finanszírozott beszerzéseket és az államháztartás alrendszereihez tartozó vagyont érintő szerződéseket a Megrendelőnél, a Megrendelő nevében vagy képviseletében eljáró természetes személynél és jogi személynél, valamint azoknál a szerződő feleknél, akik, illetve amelyek a szerződés teljesítéséért felelősek, továbbá a szerződés teljesítésében közreműködőknél.
15.2. Felek rögzítik, hogy jelen Tervezési szerződés a Felek kölcsönös aláírásával lép hatályba. 
15.3. Felek megállapodnak abban, hogy jelen Szerződést csak közös megegyezéssel, írásban módosíthatják.
15.4. A Szerződés magyar nyelven 5 eredeti példányban készül és a Felek kölcsönös aláírásával lép hatályba. Megrendelő 4, Tervező 1 eredeti példányt kap.
15.5. Minden, a jelen Szerződés keretében a Felek által egymásnak küldött értesítésnek írott formában kell történnie. 
15.6. Felek megállapodnak abban, hogy a vitás kérdéseket elsősorban tárgyalás útján rendezik, amennyiben ez nem vezet eredményre, Felek kikötik az Egri Járásbíróság, illetve az Egri Törvényszék kizárólagos illetékességét.
15.7. Jelen szerződésben nem szabályozott kérdésekben 
- a Polgári Törvénykönyvről szóló 2013. évi V. törvény, 
- az állami építési beruházások rendjéről szóló 2023. évi LXIX. törvény és végrehajtási rendeletei,
- az építőipari kivitelezési tevékenységről szóló 191/2009. (IX.15.) kormányrendelet,
- az Építési Beruházási Folyamatok Rendszeréről és a Tervezői Szolgáltatások Rendszeréről, valamint az állami építési beruházások minőségbiztosításában közreműködő, 100%-ban állami tulajdonban álló gazdasági társaság kijelöléséről szóló 25/2024. (VIII.8.) ÉKM rendelet,
- az építésügyi és az építésüggyel összefüggő szakmagyakorlási tevékenységekről szóló 266/2013. (VII.11.) kormányrendelet,
- a magyar építészetről szóló 2023. évi C. törvény,
- az állami építési beruházások vonatkozásában a műszakilag egyenértékű kiváltás szabályairól szóló 23/2025. (VII.31.) ÉKM rendelet
- a 2021–2027 programozási időszakban az egyes európai uniós alapokból származó támogatások felhasználásának rendjéről szóló 256/2021. (V. 18.) Korm. rendelet
vonatkozó rendelkezései az irányadóak.
15.8. Jelen szerződés elválaszthatatlan részét képezik és azzal együtt kezelendők (azok külön fizikai csatolása nélkül is)
- Előzetes tervezési program (1. számú melléklet)
- Ajánlatkérés (2. számú melléklet)
- Tervező ajánlata (3. számú melléklet)
- Felelősségbiztosítási kötvény másolata (4. számú melléklete)
- Átláthatósági nyilatkozat (5. számú melléklet)
15.9. Felek tudomásul veszik, hogy az államháztartásról szóló 2011. évi CXCV. törvény, valamint annak végrehajtásáról szóló 368/2011. (XII.31.) kormányrendelet 50. § (1) bekezdése alapján jelen Szerződésnek Megrendelő részéről tartalmaznia kell a pénzügyi ellenjegyzés tényét és a pénzügyi ellenjegyző keltezéssel ellátott aláírását.
15.10. Tervező tudomásul veszi, hogy az Áht. 41. § (6) bekezdése értelmében a kiadási előirányzatok terhére nem köthető olyan jogi személlyel, jogi személyiséggel nem rendelkező szervezettel érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek. 
Ennek megfelelően Tervező jelen szerződés aláírásával – polgári és büntetőjogi felelőssége teljeskörű tudatában – nyilatkozik arról, hogy az általa képviselt szervezet az Áht. 41. § (6) bekezdésében foglaltaknak megfelel, átlátható szervezetnek minősül a nemzeti vagyonról szóló 2011. évi CXCVI. törvény 3. § (1) bekezdés 1. pontjának megfelelően.
Tervező tudomásul veszi, hogy az Áht. értelmében a kötelezettséget vállaló (Megrendelő) ezen feltétel ellenőrzése céljából, a szerződésből eredő követelések elévüléséig az Áht. 55. § szerint jogosult a jogi személy, jogi személyiséggel nem rendelkező szervezet átláthatóságával összefüggő, az Áht. 55. §-ban meghatározott adatokat kezelni azzal, hogy ahol az 55. § kedvezményezettről rendelkezik, azon a jogi személyt, jogi személyiséggel nem rendelkező szervezetet kell érteni. 
Tervező kötelezettséget vállal arra, hogy amennyiben az általa Átláthatósági nyilatkozatban közölt adatok tekintetében bármilyen – az átlátható szervezeti minősítését befolyásoló - változás áll be, akkor a módosult adatokkal kiállított átláthatósági nyilatkozatot a változás bekövetkeztétől számított 8 napon belül megküldi Megrendelő részére, vagy amennyiben Tervező már nem minősül átláthatónak, úgy azt haladéktalanul bejelenti.

Jelen szerződést a Felek elolvasták, értelmezték, és mint akaratukkal mindenben megegyezőt, aláírják.

Eger, 2026. ………………………..

